Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 227

29. Tanulmányozni kell, hogy az árak és piaci részesedések valamely adott rendszere mögött milyen okok húzódnak meg. Egyes vállalkozások saját hazai piacaikon magas piaci részesedést élvezhetnek pusztán a múltbeli jelentõségük miatt, és ellenkezõleg, adott vállalkozások egységes jelenléte az Európai Gazdasági Térség egészében összhangban állhat a nemzeti vagy regionális földrajzi piacokkal. Az elsõ munkahipotézist tehát a kereslet jellemzõinek (a nemzeti vagy helyi preferenciák jelentõsége, a vevõk vásárlási szokásai, termékek, márkák megkülönböztetése stb.) az elemzésével kell ellenõrizni annak megállapítása érdekében, hogy más területeken található vállalkozások valóban helyettesítõ ellátási forrást jelentenek-e a fogyasztók számára. Ebben az esetben is, az alkalmazott szempont a relatív árak változásait követõ helyettesítés, és azt kell megvizsgálni, hogy a felek vevõi rövid távon és elhanyagolható költségekkel átirányítják-e megrendeléseiket a máshol lévõ vállalkozásokhoz.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes